Source: http://docplayer.fi/1265376-Elenia-oy-tietoa-sahkoverkkoon-liittymisesta-liittyjalle-sahkosuunnittelijalle-sahkourakoitsijalle.html
Timestamp: 2017-09-26 22:32:04+00:00
Document Index: 22946252

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Elenia Oy. Tietoa sähköverkkoon liittymisestä. Liittyjälle Sähkösuunnittelijalle Sähköurakoitsijalle - PDF
Download "Elenia Oy. Tietoa sähköverkkoon liittymisestä. Liittyjälle Sähkösuunnittelijalle Sähköurakoitsijalle"
1 Elenia Oy Tietoa sähköverkkoon liittymisestä Liittyjälle Sähkösuunnittelijalle Sähköurakoitsijalle
2 Sisällysluettelo 1. Sähköliittymän tehon mitoitus ja sähkösuunnittelu Sähkösuunnittelu ja -urakointi Pääsulakekoko ja tehon tarve Yhteistyö verkkoyhtiön kanssa Sähköliittymä Liittymän hankinnassa tarvittavat tiedot Liittämiskohta Sopimusehdot Sähköliittymän kustannukset Toimitusaika Liittymissopimus Sähköliittymän mitoitusperiaatteet Liittymiskaapeli Pääkeskus Oikosulkuvirta Keskijänniteliittymien mitoitus ja suojaus Tuotantoliittymien mitoitus ja suojaus Energian mittaus Virtamuuntajat (pienjännite) Virta- ja jännitemuuntajat (keskijännite) Sähköpääkeskuksen sinetöitävät osat Sähkölämmitys ja ohjaukset Moottorikuormat Loistehon kompensointi Sähköasennusten tarkastukset Käyttöönottotarkastus Varmennustarkastus Määräaikaistarkastukset Sähkön mittarointi ja kytkentä Yhteystiedot
3 1. Sähköliittymän tehon mitoitus ja sähkösuunnittelu 1.1 Sähkösuunnittelu ja -urakointi Liittymän/kiinteistön sähköverkon sähkösuunnittelu ja urakointi on liittyjän/ kohteen rakennuttajan vastuulla. Sähkösuunnittelu perustuu asiakkaan tarpeisiin ja usein jopa pienissä kohteissa suunnittelu kannattaa teettää alan ammattilaisella. Asianmukaisen sähkösuunnitelman avulla varsinaisen sähköurakoinnin kilpailuttaminen ja tilaaminen sekä kustannusten vertailu ja hallinta helpottuu. On erityisen tärkeää huomioida, että sähköurakoitsijaa tarvitaan usein jo hyvin varhaisessa vaiheessa ennen perustusten tekoa esim. maadoituselektrodin ja läpivientiputkitusten toteuttamisessa. 1.2 Pääsulakekoko ja tehon tarve Sähkösuunnitelman pohjalta sähkösuunnittelija määrittää tarvittavan liittymistehon ja pääsulakekoon. Tarvittava teho ja pääsulakekoko määräävät sähköliittymän koon ja siten myös liittymismaksun yhden hinnoitteluperustan. Pääsulakekoon ja tehon tarpeen mitoitusvastuu ovat liittyjällä tai hänen valtuuttamallaan sähkösuunnittelijalla. Pientaloissa riittää yleensä 3x25 A tai 3x35 A pääsulakekoon mukainen sähköliittymä. Muissa tapauksissa pääsulakekoko ja tehon tarve pitää määrittää erikseen tapauskohtaisesti. 1.3 Yhteistyö verkkoyhtiön kanssa Pientaloliittymien osalta ennakkosuunnittelu verkkoyhtiön suunnittelijan kanssa ei ole välttämätöntä, mutta mikäli sähkösuunnitteluvaiheessa on epäselvää syöttävän verkon toteutuksesta, kannattaa ottaa yhteyttä verkkoyhtiön suunnitteluun asian varmistamiseksi. Yhteydenotto hoituu mm. vaihteen kautta, mistä voi pyytää yhdistämään tai jättämään yhteydenottopyynnön alueen suunnittelijalle. Suuremmissa kohteissa ennakkotiedustelu mm. liittymiskaapelin mitoituksesta sekä tulosuunnasta on suositeltavaa. Ennakkotiedustelun avulla verkkoyhtiön ja liittymän suunnitelmat saadaan sovitettua yhteen jo varhaisessa vaiheessa ja samalla verkkoyhtiölle tulee ennakkotieto mahdollisesti tulossa olevasta kohteesta. Kysyjä saa tiedoksi suuntaa-antavan arvion kyseisen sähköliittymän toimitusajasta. Soita ja pyydä vaihdetta yhdistämään suurten liittymien myyntiin. Tuotantoliittymäkohteet suunnitellaan tapauskohtaisesti yhteistyössä verkkoyhtiön kanssa. Ota tarvittaessa vaihteen kautta yhteys tuotantoliittymien myyntiin. 3
4 2. Sähköliittymä 2.1 Liittymän hankinnassa tarvittavat tiedot Verkkoyhtiö tarvitsee seuraavia tietoja liittymän suunnittelua ja toteutusta varten: Pienet kohteet ( 3x63 A): rakennuspaikan osoite sekä pääsulakekoko ja liittymän käyttötarkoitus. Tärkeitä lisätietoja ovat myös kohteen lämmitystapa, asemapiirustus, suunniteltu liittymisjohdon reitti sekä tieto pääkeskuksen sijainnista ja mahdollisesta laajennusvarauksesta (pääsulakekoon suurentaminen myöhemmin). Suuret kohteet (> 3x63 A): rakennuspaikan osoite, asemapiirustus, liittymän pääsulakekoko, liittymän käyttötarkoitus ja pääkaavio (sis. käyttöpaikkojen määrän, sulakekokotiedot ja käyttöpaikkojen tunnistetiedot). Tärkeitä lisätietoja ovat myös kohteen lämmitystapa, suunniteltu liittymisjohdon reitti, tieto pääkeskuksen sijainnista sekä pääkeskuksen nimellisvirta. Lisäksi tiedot laajennusvarauksista ja mahdollisista poikkeavista kuormituskojeista ovat tärkeitä tietoja verkon suunnittelua varten. 20 kv liittymät: rakennuspaikan osoite, asemapiirustus ja liittymisteho. Tärkeitä lisätietoja ovat myös liittymän käyttötarkoitus, pääkojeiston (syöttökentän) sijainti, suunniteltu liittymisjohdon reitti, mahdolliset laajennusvaraukset sekä mahdolliset poikkeavat kuormitukset (suuri tehovaihtelu). Mahdollisimman tarkkojen lähtötietojen avulla liittymätilauksen käsittely nopeutuu ja liittymää syöttävä verkko voidaan suunnitella ja mitoittaa siten, että toteutus huomioi sekä liittyjän että verkkoyhtiön tarpeet pitkälle aikavälille välttäen ylimääräisiä kustannuksia. 2.2 Liittämiskohta Pienjänniteliittymän liittämiskohta on yleensä maakaapeli tontin rajalla tai ilmajohdon liittimet pylväällä. Erityistapauksissa liittämiskohta voi olla myös pihapiirin raja, mittauskeskuksen ulkopuolella, jakokaappi tai muuntamon 0,4 kv varokekytkin. Liittämiskohdan määrittelee lähtökohtaisesti verkkoyhtiö, ellei erityisistä syistä muuta sovita. Liittymismaksulla verkkoyhtiö toimittaa syöttävän verkon liittämiskohtaan asti. 20 kv liittymän liittämiskohtana on 20 kv maakaapelin liittimet. 20 kv liittymässä verkkoyhtiön käyttöön tulee yleensä varata rengassyöttömahdollisuutta varten kaksi erotinta, jotka sijaitsevat ennen mittauskenttää. Liittämiskohta on myös liittymiskaapelin omistus- ja vastuuraja. 4
5 2.3 Sopimusehdot Elenia Oy:n toimintaa ohjaavat sähkömarkkinalaki ja Energiamarkkinaviraston vahvistamat sopimusehdot. Sähköliittymiin ja siirtoasiakkaiden verkkopalvelutoimintaan sovelletaan Energiateollisuus ry:n (ET) suosittelemia seuraavia sopimusehtoja: Uusi sähköliittymä, rakentaminen ja kytkentä: sähkönkäyttöpaikkojen liittymisen ehdot Liittymisehdot LE05. Uusi tuotantoliittymä, rakentaminen ja kytkentä: sähköntuotannon liittymisehdot TLE11. Elenia Verkko Oy:n siirtoasiakkaat: verkkopalveluehdot VPE Asianomaista tilannetta koskevat sopimusehdot toimitetaan mm. liittymissopimuksen toimituksen yhteydessä. Em. sopimusehtoihin voi tutustua osoitteessa tai Energiateollisuus ry:n sivuilla osoitteessa Tuotantoliittymiä koskevia ohjeita löytyy lisäksi Energiateollisuus ry:n sivuilta 2.4 Sähköliittymän kustannukset Liittymismaksu määräytyy liittymismaksuvyöhykkeiden mukaisesti liittymiskohteen sijainnista ja tarvittavasta pääsulakekoosta/ tehosta riippuen. Asemakaava-alueella liittymismaksu on pääsulakekoon tai tehon mukaisesti määräytyvä hinnaston mukainen kiinteä maksu rakentamiskustannuksista riippumatta. Kaava-alueiden ulkopuolella eri vyöhykkeillä pienemmille liittymille on kiinteät liittymismaksut ja kyseisten vyöhykehintojen ulkopuolella liittymismaksu määräytyy rakentamiskustannusten mukaisesti. Liittymismaksuhinnastoon ja hinnoitteluperiaatteisiin voi tutustua osoitteessa Tuotantoliittymien liittämiskustannukset riippuvat tuotantolaitteiston sijainnista ja tuotettavasta sähkötehosta. Tuotannon verkkopalvelu- ja liittymishinnastoon voi tutustua myös osoitteessa 2.5 Toimitusaika Sähköliittymän kokonaistoimitusaika riippuu tarvittavista syöttävän verkon rakentamis- ja muutostoimenpiteistä sekä maanomistajien ja eri viranomaistahojen lupamenettelyistä. Sähköliittymän tilauksessa on varauduttava normaaliolosuhteissa n. 1-3 kuukauden toimitusaikaan. Erityistapauksissa (suojelualueet, vesistöalueet, olemassa oleva verkko kaukana, lupamenettelyt) liittymän toimitusaika on useita kuukausia. 5
6 Uusille asuintaloasemakaava-alueille sähköverkko pyritään rakentamaan valmiiksi muun kunnallistekniikan rakentamisen yhteydessä, jotta liittymien kytkentä ja sähkön toimituksen aloitus onnistuisi viiveettä tonttien rakentamisen alkaessa. Vanhoilla asemakaava-alueilla verkko ei välttämättä ole valmiina, jolloin liittymän toimitusaika on yleensä muutamia viikkoja. Teollisuus- ja toimitilojen kaava-alueita ei yleensä rakenneta ennalta valmiiksi, koska alueiden tehon tarve ja jakaantuminen ei ole ennustettavissa. Em. johtuen kyseisillä alueilla uusien liittymien toimitus edellyttää yleensä aina sähköverkon rakentamista, mikä tarkoittaa, että toimitusajat ovat useita viikkoja. Muilla alueilla silloinkin, kun vanha ilmajohtoverkko on valmiina tulee liittymä tilata vähintään n. 2 kuukautta ennen tontilla tehtäviä toimenpiteitä. Olemassa olevan ilmajohdon mitoitus saattaa olla niin heikko, että uutta liittymää ei voida kytkeä ennen vahvistustoimenpiteitä. Joissain tapauksissa ilmajohtolinjan mekaaninen mitoitus tai kunto ei salli nykyisen rakenteen vahvistamista, jolloin joudutaan rakentamaan uutta maakaapeliverkkoa. Maakaapeliverkon topologia poikkeaa täysin vanhoista ilmajohdoista, jolloin maakaapelin tulosuunta saattaa olla eri verrattuna ilmajohtoon. Em. johtuen uusi liittymä ja rakennushanke kannattaa hoitaa yhteistyössä verkkoyhtiön kanssa heti suunnitteluvaiheesta lähtien, jotta kokonaisuudesta tulee onnistunut ja molempia osapuolia palveleva. Hyvissä ajoin käynnistetty liittymätilaus antaa joustavuutta eri osapuolien aikataulujen sovittamiselle ja samalla vältytään ylimääräiseltä työltä ja kustannuksilta. Tuotantoliittymien tilaukset sovitaan tapauskohtaisesti erikseen. Ota tarvittaessa vaihteen kautta yhteys tuotantoliittymien myyntiin. 2.6 Liittymissopimus Liittymissopimusta edeltää yleensä tarjous liittymästä eli verkkoyhtiö tarjoaa liittymää joko hinnaston mukaisella kiinteällä hinnalla tai tapauskohtaisesti määritetyllä rakentamiskustannuksiin pohjautuvalla hinnalla. Tarjouksen hyväksyminen johtaa tilaukseen ja liittymissopimuksen laatimiseen. Liittymissopimus tehdään liittyjän ja Elenia Oy:n välillä. Sopimuksesta käy ilmi mm. pääsulakekoko/ liittymisteho, toimitusaika, liittämiskohta ja liittymismaksu. Liittymissopimus voidaan tehdä vasta, kun kaikki sopimukseen kirjattavat asiat ovat tiedossa. Mikäli uusi liittymä edellyttää merkittävästi uuden verkon rakentamista, saattaa liittymismaksun määrittämiseksi tehtävän hinnoittelusuunnitelman laatiminen kestää viikkoja esim. mahdollisten maastokatselmusten vuoksi. Tilauksen ja liittymissopimuksen myötä liittymä etenee suunnitteluun ja edelleen rakennettavaksi, mikäli liittymä edellyttää verkon rakentamistoimenpiteitä. 6
7 3. Sähköliittymän mitoitusperiaatteet 3.1 Liittymiskaapeli Liittymiskaapeli on syöttävän sähköverkon ja liittymän sähköpääkeskuksen välinen johto-osa. Liittyjä sopii liittymiskaapelin liittämiskohdan jälkeisen osuuden rakentamisesta sähköurakoitsijan kanssa. Liittämiskohdan jälkeinen osuus liittymiskaapelista ei sisälly liittymismaksuun, mutta liittymisjohdon voi tarvittaessa hankkia verkkoyhtiön kautta eri veloituksella edellyttäen, että kyseinen liittymisjohto-osuus on jo tontin rajalla valmiina tai että sähköliittymä aiheuttaa verkkoyhtiölle rakentamis-/muutostarpeita. Mahdolliseen verkkoyhtiön toimittamaan liittämiskohdan jälkeiseen kaapeliosuuteen sisältyy ainoastaan kaapelimateriaali sovitun mukaisesti, mutta ei lisäsuojaus- tai kiinnitystarvikkeita eikä kaivu- tai asennustyötä. Mikäli liittymä ei aiheuta verkkoyhtiölle rakentamista, ei liittämiskohdan jälkeisen kaapelin hankinta verkkoyhtiön kautta ole mahdollista. Mikäli verkkoyhtiö ei toimita liittämiskohdan jälkeistä kaapeliosuutta ja kaapeli joudutaan jatkamaan liittämiskohdassa tai sen jälkeen, vastaa jatkon tekemisestä liittyjän sähköurakoitsija. Liittymiskaapelin vähimmäismitoituksen määrittää verkkoyhtiö. Liittämiskohdan jälkeisen osuuden voi toteuttaa suuremmalla poikkipinnalla tai erilaisella kaapelityypillä, kunhan vähimmäismitoituksen mukaiset arvot toteutuvat. Elenia Oy antaa sähköteknisiä ohjeita liittymiskaapelin mitoitukseen. Liittymisjohtona käytetään 4 johdinkaapelia ja vesistöasennuksissa 4,5 johdinkaapelia. 3x25 A uusille liittymille pienin sallittu liittymisjohto on 25 mm 2 alumiinia tai 16 mm 2 kuparia. Pienempipoikkipintaisia kaapeleita ei kytketä verkkoon. Yleensä liittymiskaapeli kannattaa mitoittaa sähköpääkeskuksen nimellisvirran mukaan. Suositeltavat liittymiskaapelityypit ja (verkkoyhtiön käyttämät) poikkipinnat (liittymisjohdon kokonaispituus alle 100 m): Pääsulakekoko/ A Kaapelityyppi 3*25-35 AXMK 4*25S 3*35-63 AXMK 4*50S 3* AXMK 4*95S 3* AXMK 4*150S 3* AXMK 4*240S Joissain tapauksissa esim. haja-asutusalueella jo 3x25 A liittymälle joudutaan määrittelemään liittymiskaapeliksi AXMK 4x50S, jotta sähköinen mitoitus saadaan järkevästi toteutettua. Vanhaa liittymisjohtoa voidaan käyttää kaapelin kunnon ja kuormitettavuuden sallimissa rajoissa (myös pääsulakekokoa suurennettaessa). Mikäli vanha liittymisjohto tai sen osa vaihdetaan, pitää kyseinen johto-osuus toteuttaa uusien vähimmäispoikkipintavaatimusten mukaisesti. 7
8 Liittymiskaapelin rakentaminen tulee toteuttaa SFS ja SFS vaatimuksia noudattaen. Seuraavassa on periaatekuvia liittymiskaapelin rakentamista koskien: Kuva Liittymiskaapelin suojaus ja rakennuksen maadoitus Kuva Maakaapelin suojaus Liittymiskaapelin rakentamiseen liittyviä ohjeita löydät osoitteesta 8
9 3.2 Pääkeskus Uudet yli 3x250 A pienjänniteliittymät toteutetaan pääsulakkeiden ja suurempipoikkipintaisten liittymisjohtojen kerrannaisina siten, että jokaisella kaapelilla on liittyjän puoleisessa päässä (pääkeskuksessa) kaapelikohtaiset ylikuormasuojat (teollisuus yms. kohteissa sallitaan myös katkaisijat, joihin voi liittää useamman kaapelin). Kaapelikohtainen suojausvaatimus koskee myös tapauksia, missä käyttöön tulee vain kaksi kaapelia. Vanhojen liittymien pääsulakekokojen suurentamisessa voidaan tapauskohtaista harkintaa käyttäen sallia yksinkertaisten pääsulakkeiden käyttö kahden liittymiskaapelin tapauksissa olemassa olevan pääkeskuksen nimellisvirtaan asti (3x315 A, 3x400 A, 3x500 A, 3x630 A). Omakotitalojen ja vapaa-ajan kohteiden uusissa suoran mittauksen keskuksissa on suosituksena rakenne, jossa pääkytkin on sijoitettu mittarin jälkeen. Tällä rakenteella varmistetaan energiamittarin etäluenta tilanteessa, jossa sähköt on katkaistu pääkytkimestä. Mikäli vanhan asennuksen pääkeskus uusitaan, tulee korvaava keskus toteuttaa uusien suositusten ja uuden liittymän suojausvaatimusten mukaisesti eli kaapelikohtaisilla suojilla. Sähköpääkeskusta ei saa sijoittaa verkkoyhtiön pylväisiin. Suositeltavia paikkoja sähköpääkeskukselle ovat mm. tekninen tila, autotalli tai erillinen pihakeskus. Vakituisesti asutussa tai käytössä olevassa kohteessa keskus voi sijaita myös muissa tiloissa (esim. tuulikaappi tai eteinen, mutta ei kuitenkaan asuintiloissa). Osa-aikaisesti käytössä olevissa kohteissa (esim. vapaaajanasunnot) pääkeskus tulee sijoittaa siten, että verkkoyhtiöllä on esteetön pääsy keskukselle. Mikäli kohteessa on sähköverkkoon syöttävä tuotantolaitteisto, on kyseisen laitteiston erotuskytkimelle oltava aina esteetön pääsy. Pääsyvaatimukset pääkeskukselle: omakotitalot vapaa-ajan kohteet rivi- ja kerrostalot, putkilukkoon sijoitettuna ei pääsyvaatimusta esteetön pääsy keskukselle kaksoispesälukko tai reittiavain 3.3 Oikosulkuvirta Uusille 3x25 A ja 3x35 A liittymille syöttävä verkko mitoitetaan siten, että yksivaiheinen oikosulkuvirta liittymän päävarokkeilla on pääsääntöisesti vähintään 250 A. Yksittäisissä poikkeustapauksissa liityttäessä olemassa olevaan verkkoon voidaan erityisistä syistä poiketa 250 A mitoitusoikosulkuvirrasta, jolloin oikosulkuvirta on vähintään 180 A. 9
10 > 3x35 A liittymille syöttävä verkko mitoitetaan siten, että yksivaiheinen oikosulkuvirta päävarokkeilla/ pääsuojalaitteella on vähintään pääsulakekoon mukainen 5 s oikosulkuvirta-arvo seuraavan taulukon mukaisesti: Taulukko Mitoitusoikosulkuvirrat sähköliittymille Liittymän sisäisen verkon suojausten mitoituksessa tulee lähtökohtaisesti käyttää taulukon mukaisia arvoja, vaikka kohteessa esiintyvä oikosulkuvirta kyseisellä hetkellä olisikin suurempi, koska syöttävä verkko voi myöhemmin muuttua mitoitusoikosulkuvirtojen reunaehtojen mukaisesti. Suuremmissa pienjänniteliittymissä käytetään mitoituksessa taulukon oikosulkuvirtojen kerrannaisia käytettävien kerrannaisten pääsulakekokojen mukaisesti. Uusissa liittymissä syöttävän verkon puolella sijaitseva oikosulkusuojaus mitoitetaan siten, että liittymisjohdon vikasuojauksen toiminta-aika on korkeintaan 5 s, joten liittymisjohdon asennustavassa voi huomioida 5 s suojauksen mahdollistamat lievennykset. Tarvittaessa verkkoyhtiön suunnittelusta voi tarkistaa esiintyvän laskennallisen oikosulkuvirran esim. oikosulkukestävyyden tarkistamista ja mitoittamista varten. 3.4 Keskijänniteliittymien mitoitus ja suojaus 20 kv liittymissä kojeistovaatimukset, suojaustekniset vaatimukset ja asettelut sekä käytettävät kaapelit määritetään erikseen tapauskohtaisesti. Ota yhteys suurliittymien myyntiin jo suunnitteluvaiheessa. 3.5 Tuotantoliittymien mitoitus ja suojaus Tuotantoliittymien mitoitus, suojaus ja muut tekniset reunaehdot määritellään tapauskohtaisesti. Ohjeita suunnittelua varten löytyy sivulta (Energiateollisuus ry). 10
11 4. Energian mittaus Elenia Oy asentaa, huoltaa ja omistaa sähkömittarin. Mittarit ovat etäluettavia. Suoraa mittausta voidaan käyttää, kun mittauksen etusulake on enintään 63 A ja epäsuoraa mittausta on käytettävä, kun etusulake on yli 63 A. Epäsuorassa mittauksessa tarvittavien virtamuuntajien hankinta kuuluu asiakkaalle. Virtamuuntajat toimittaa, asentaa ja johdottaa keskusvalmistaja tai sähköurakoitsija. Mittauskytkennät toteutetaan voimassaolevien standardien mukaisesti: SFS 2529 Energiamittarin alusta SFS 2537 Mittauskytkennät ja liittimet SFS 3381 Mittauslaitteistot SFS 3382 Ohjaus- ja kaukomittauslaitteistot 4.1 Virtamuuntajat (pienjännite) Epäsuorassa mittauksessa virtamuuntajien arvokilpien on oltava luettavissa, kun mittauskeskus on jännitteinen. Virtamuuntajat on asennettava kaikkiin vaiheisiin ja pienjännitevirtamuuntajien tarkkuusluokan on oltava 0,2S. Mittareiden, johdotusten ja liitosten taakan on oltava alueella 0,25-1 kertaa virtamuuntajien toisiomitoitustaakka, jotta standardin vaatimus täyttyy. Elenia Oy käyttää staattisia mittareita, jolloin esimerkiksi 2,5VA toisiomitoitustaakka mahdollistaa 2,5 mm 2 virtajohtojen pituudeksi 0,5-10,7 m. 5VA toisiomitoitustaakka mahdollistaa 2,5 mm 2 virtajohtojen pituudeksi 3,7-24 m. Mikäli virtajohtimien pituudet ovat pitkiä, on tehtävä taakkalaskenta mittausstandardin ohjeen mukaan. Laajennusvara kannatta ottaa huomioon virtamuuntajia valitessa ja ensiölävistykset tehdään mitattava virta huomioiden. 11
12 Esimerkkejä virtamuuntajien valitsemiseksi: Mittauksen Muunto- Ensiö- Kerroin etusulake suhde lävistykset A A/A kpl 3*63 75/ / *80 100/ * / * / / * / / * / / * / * // * / * / Virta- ja jännitemuuntajat (keskijännite) Asiakas hankkii omistamaansa keskijännitemuuntamoon sähköenergian laskutusta varten tarvittavat mittamuuntajat. Keskijännitemittauksissa on käytettävä standardin mukaisesti kolmea virtamuuntajaa ja kolmea yksinapaisesti eristettyä yksivaihejännitemuuntajaa. Jännitemuuntajat on sijoitettava ennen virtamuuntajia. Mittareiden ja johdotuksen aiheuttama taakka on noin 1-4 VA/vaihe virtapiirissä ja noin 10 VA/vaihe jännitepiirissä. Mittamuuntajat valitaan siten, että mittalaitteiden taakka on 0,25-1 kertaa mittamuuntajan toisiomitoitustaakka. Virtamuuntajien muuntosuhde määritellään mitattavan kohteen näennäistehon (muuntajakoneen) perusteella. Virtamuuntajien ensiövirraksi valitaan laskettua arvoa lähinnä oleva nimellisarvo. Virtamuuntajissa voi olla kaksi ensiövirtaaluetta. Mittamuuntaja-arvot ja kytketty ensiövirta-alue on ilmoitettava viimeistään mittarointitilauksen yhteydessä. Sähkönkäytön kasvaessa pitää muuntosuhdetta muuttaa vastaamaan ensiövirtaa. Muutoksesta on etukäteen ilmoitettava Elenia Oy:n suurliittymien myyntiin. Vaadittava virtamuuntajien tarkkuusluokka on 0,2S ja nimellistaakka enintään 7,5 VA. Vaadittava jännitemuuntajien tarkkuusluokka on 0,2. Lisätietoja saa SFS Standardeista. 12
13 4.3 Sähköpääkeskuksen sinetöitävät osat Sähkökeskuksen osat, joissa on mittaamatonta sähköä, on voitava sinetöidä. Esimerkiksi: - mittareiden liitinkannet - mittamuuntajien kannet - mittausriviliittimien kannet - jännitevarokkeiden kannet - liittymisjohdon liitinkotelo (samaan koteloon ei muita liitoksia) - päävarokekotelo (runko-/liitososa tai kosketussuoja) tai keskuslohkon kansi (ei kuitenkaan erillistä varokkeiden suojakantta tai varokekansia) - pääkytkinkotelo (runko-/liitososa) tai keskuslohkon kansi Sinetöitävässä osassa ei saa olla kuluttaja-asennuksia. Mikäli sinetöinti joudutaan avaamaan, on otettava yhteys Elenia Oy:n asiakaspalveluun tarkastusta ja sinetöinnin tilaamista varten. 5. Sähkölämmitys ja ohjaukset Sähkölämmityksen ohjauksissa käytetään SLY:n laatimia kytkentäsuosituksia. Mikäli Elenia Oy:n asentamaa mittaria käytetään yöajan kuormanohjauksiin, on ohjauspiiriin asennettava erillinen välirele tai kontaktori. Erillistä, ennen pääkytkintä kytkettävää tariffinohjauslaitteen (kellon) sulaketta ei uudiskohteissa tarvita, mutta ohjauspiiriä varten tarvitaan erillinen ohjaussulake, joka on asennettu mittauksen taakse syöttösuunnasta katsottuna. Etäluentayhteydellä varustetuilla mittalaitteilla yöajan kuorman kytkeytymisessä on viive ja kuormat kytkeytyvät normaaliajan mukaan klo välisenä aikana. Yötariffi kytkeytyy käyttöön kuitenkin klo 22. Mittareiden kellot ovat ympäri vuoden normaali- eli talviajassa. 6. Moottorikuormat Verkkopalveluehtojen mukaisesti verkkoyhtiöltä on etukäteen varmistettava, ettei verkkoon liitettävistä laitteista aiheudu häiriötä muille sähkönkäyttäjille. Tällaisia laitteita ovat mm. laitteet, joiden kytkentävirta on suuri verrattuna pääsulakkeen kokoon ja laitteet, joiden verkkoon kytkeytyminen tapahtuu usein. 13
14 Oikosulkumoottori voidaan kytkeä verkkoon ilman käynnistintä liittymän pääsulakkeiden nimellisvirrasta riippuen seuraavan taulukon mukaisesti: Pääsulake (A) Moottori (kw) ,0 63 4,0 80 5, , , , , ,5 Käynnistimenä voidaan käyttää Y/D-käynnistintä, tai vähintään samalla virranrajoitusominaisuudella varustettua ns. pehmokäynnistintä. 7. Loistehon kompensointi Tehosiirtotuotteilla loistehosta veloitetaan, jos loistehon määrä ylittää 16 % laskutetun pätötehon määrästä. Loisteho kannattaa yleensä kompensoida. Loistehon kompensoinnilla mahdollistetaan myös pääsulakkeiden tehokas käyttö. Uutta, epäsuoralla mittauksella varustettua pääkeskusta hankittaessa kannattaa keskukseen varata tilat kompensointia varten. Valaistuksessa kannattaa käyttää kompensoituja valaisimia. Loistehon säätöä varten on oltava omat virtamuuntajat ja kompensointilaitteiston säätöportaiden on oltava riittävän pienet (esim kvar), jotta säätö onnistuu tarkasti. Loistehon kompensointi on mitoitettava siten, että ohjaamaton/kiinteä loisteho on korkeintaan 15 % laskutetusta pätötehosta. 8. Sähköasennusten tarkastukset 8.1 Käyttöönottotarkastus Sähköasennukset on tarkastettava ennen laitteiston käyttöönottoa sähköturvallisuuteen liittyvien määräysten mukaisesti. Tarkastus on tehtävä siinä laajuudessa, kun se on mahdollista ennen käyttöönottoa (sähkön kytkentää). Vastuu käyttöönottotarkastuksen tekemisestä on sähköurakoitsijalla. Käyttöönottotarkastus on myös liittymän verkkoon kytkennän edellytys. Myös väliaikaiselle asennukselle (esim. lopullisen pääkeskuksen väliaikainen asennuspaikka) pitää tehdä käyttöönottotarkastus. Käyttöönottotarkastuspöytäkirja on pyydettäessä näytettävä verkkoyhtiölle. Pöytäkirja on luovutettava sähköasennusten haltijalle asennusten luovutuksen yhteydessä. Elenia Oy:llä tulee olla tieto sähköurakoitsijasta rekisterin ylläpitoa varten. 14
15 8.2 Varmennustarkastus Sähköurakoitsijan on huolehdittava varmennustarkastuksen tilaamisesta. Suoritetun tarkastuksen tuloksista annetaan tarkastustodistus sähköasennusten haltijalle. 8.3 Määräaikaistarkastukset Sähkölaitteiston haltijan (yleensä omistajan) lakisääteinen velvollisuus on tilata määräaikaistarkastus. Tarkastuksia tekevät valtuutetut tarkastuslaitokset ja valtuutetut tarkastajat. Tarkastaja tekee suoritetusta määräaikaistarkastuksesta rekisteri-ilmoituksen jakeluverkonhaltijalle tai vaativimpien kohteiden osalta TUKESille. Rekisteröinti-ilmoituksen voi helposti hoitaa osoitteessa Tarvittavat liitteet voi toimittaa samassa yhteydessä. 9. Sähkön mittarointi ja kytkentä Sähkön toimittamisen aloitus edellyttää voimassaolevaa myyntisopimusta valitun sähkönmyyjän kanssa. Sähköurakoitsijan toimittaman mittarointitilauksen perusteella Elenia Oy huolehtii kohteen mittaroinnista. Mittariasentaja sopii mittarointiajankohdan tilaajan kanssa 5 työpäivän kuluessa tilauksesta. Liittymän kytkennän ja mittaroinnin voi tilata osoitteesta 10. Yhteystiedot Verkkopalvelu, yleistä tietoa, ohjeita, ja sopimusehtoja ja ohjeita tuotantoliittymiin Elenia Oy:n vaihde Asiakaspalvelu (liittymämyynti, mittarointi) Suunnittelu (vaihde) (pyydä yhdistämään kohdealueen suunnittelijalle) Yritysasiakaspalvelu (vaihde) (pyydä yhdistämään kohdealueen yhteyspäällikölle) Asiakaspalvelu (yleinen mm. laskutus) / Maakaapeleiden sijaintitietopalvelu Puunkaatoavustuspalvelu Vikapalvelu